Seminarijuttude kõige huvitavam ja kõige poleemilisem aspekt oli enesepeegelduslik - ikka seesama küsimus empiirika ja ajaloomudeli, fakti ja üldistuse suhetest. Kokku võttes - arusaamine muusikast  mõtlemise mudelite tinglikkusest ja sellest mõistmisest ikkagi mööda hiiliv tõeihalus. Väga täpselt metodoloogiale rihitud ettekandeid tegelikult ei olnudki, aga sellealane probleemistik kerkis esile nii ülevaateteemades kui ka järgnenud aruteludes. Ingliskeelsetes diskussioonides domineerisid külalised. Aga meie ajalookirjutajatel on, mida selgeks mõelda.